Deg tezrewt-a, nufa-d d akken aswir n tutlayt n tmaziɣt deg umaṭṭaf n Tubiret ixus aṭas, deg wayen yerzan isallen nufa d akken ineɣmasen iwakken ad d-awin isallen, ssemrasen aṭas n wawalen ireṭṭalen aladɣa wid n tutlayt taɛrabt, ɣas akken llan wawalen-nni yakan di tmaziɣt, imi tuget n yineɣmasen werǧin ɣran tamaziɣt, maḥsub ɣran yakk taɣamsa s tutlayt taɛrabt, d annect-a i ten-yeǧǧan ur ttissinen ara tutlayt, am wakken daɣen tutlayt n tmaziɣt mačči am tutlayin nniḍen, ur tesɛi ara amawal amatu ara d-ijemɛen yakk awalen i tetteḥwiǧi tutlayt deg taɣulin yemgaraden, aladɣa taɣult-a n tɣamsa, ɣef waya yessefk ɣef yal yiwen deg-sen ad yessexdem tizemmar-is, ad yɛreḍ amek ara d-yaf tarrayt -nniḍen swayes ara yesmed lixṣas-agi i yellan deg umawal.